
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 51 

14 Μαίου 2015 


ΝΟΜΟΣ ΥΠ' ΑΡΙΘ. 4328 

Κύρωση της από 27 Μαρτίου 2015 Πράξης Νομοθετικού 
Περιεχομένου «Κατεπείγουσα ρύθμιση για τη βιωσι¬ 
μότητα της «Ελληνικής Βιομηχανίας Ζάχαρης Α.Ε.» 
και τις ληξιπρόθεσμες οφειλές» (Α ' 35) και άλλες 
διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Κυρώνεται και έχει ισχύ νόμου από τη δημοσίευσή της 
στην Εφημερίδα της Κυβερνήσεως, η από 27 Μαρτίου 
2015 Πράξη Νομοθετικού Περιεχομένου «Κατεπείγουσα 
ρύθμιση για τη βιωσιμότητα της «Ελληνικής Βιομηχανίας 
Ζάχαρης Α.Ε.» και τις ληξιπρόθεσμες οφειλές», που δη- 
μοσιεύθηκε στο υπ’ αριθμόν 35 Φύλλο της Εφημερίδας 
της Κυβερνήσεως (Τεύχος Α') και έχει ως εξής: 

«ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

«Κατεπείγουσα ρύθμιση για τη βιωσιμότητα της «Ελλη¬ 
νικής Βιομηχανίας Ζάχαρης Α.Ε.» και τις ληξιπρόθεσμες 
οφειλές» 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 1 του άρθρου 44 του Συντάγματος. 

2. Την έκτακτη περίπτωση εξαιρετικά επείγουσας και 
απρόβλεπτης ανάγκης: α) για την κεφαλαιακή ενίσχυση 
της επιχείρησης με την επωνυμία «Ελληνική Βιομηχανία 
Ζάχαρης Α.Ε.» και την εξασφάλιση της απαραίτητης 
ρευστότητας προκειμένου να παρασχεθεί η στήριξη 
στους τευτλοπαραγωγούς κατά την έναρξη της καλλι¬ 
εργητικής περιόδου, να ολοκληρωθεί η τευτλοκαλλιέρ- 
γεια και τευτλοπαραγωγή και να διασφαλισθούν η συ¬ 
νέχεια της λειτουργίας και η βιωσιμότητα της εν λόγω 
επιχείρησης και β) για τη ρύθμιση των φορολογικών 
εκκρεμοτήτων των πολιτών και των επιχειρήσεων που, 
λόγω της κρίσης, της μείωσης μισθών και της ανεργίας, 
αδυνατούν να ανταποκριθούν στις υποχρεώσεις τους, 
καθώς και για την ταυτόχρονη αύξηση των δημοσίων 
εσόδων. 

3. Τη σχετική πρόταση του Υπουργικού Συμβουλίου. 


ΑΠΟΦΑΣΙΖΟΥΜΕ 
Αρθρο Πρώτο 

Κατ’ εξαίρεση των διατάξεων του άρθρου 145 και 146 
του Ν. 4261/2014 (Α' 107), του Κανονισμού ειδικής εκκα¬ 
θάρισης πιστωτικών ιδρυμάτων, όπως ισχύει, και των 
διατάξεων του Πτωχευτικού Κώδικα, κατά το μέτρο 
που εφαρμόζονται συμπληρωματικά επί ειδικής εκκα¬ 
θάρισης πιστωτικών ιδρυμάτων, ποσό τριάντα εκατομ¬ 
μυρίων (30.000.000) ευρώ εκ των μη διανεμηθέντων 
εισέτι διαθεσίμων του υπό ειδική εκκαθάριση πιστωτικού 
ιδρύματος με την επωνυμία ΑΓΡΟΤΙΚΗ ΤΡΑΠΕΖΑ ΤΗΣ 
ΕΛΛΑΔΟΣ Α.Ε. καταβάλλεται άμεσα από τον ειδικό εκ- 
καθαριστή αυτής στην ελεγχόμενη από το πιστωτικό 
ίδρυμα επιχείρηση με την επωνυμία Ελληνική Βιομη¬ 
χανία Ζάχαρης Α.Ε. έναντι μελλοντικής αυξήσεως με¬ 
τοχικού κεφαλαίου αυτής προς κάλυψη της αναγκαίας 
κεφαλαιακής ενίσχυσής της και στο πλαίσιο διαφύλαξης 
της ακεραιότητας και της προστασίας της υπό ρευστο¬ 
ποίηση συμμετοχής του υπό εκκαθάριση πιστωτικού 
ιδρύματος στην παραπάνω βιομηχανική επιχείρηση. 

Άρθρο Δεύτερο 

Το πρώτο εδάφιο της παραγράφου 1 του άρθρου 1 του 
Ν. 4321/2015 (Α' 32) αντικαθίσταται ως εξής: 

«1. Βεβαιωμένες οφειλές στη Φορολογική Διοίκη¬ 
ση, σύμφωνα με τον Κώδικα Φορολογικής Διαδικασί¬ 
ας (Κ.Φ.Δ.), τον Κώδικα Είσπραξης Δημοσίων Εσόδων 
(Κ.Ε.Δ.Ε.) και τον Τελωνειακό Κώδικα, δύνανται να ρυθ¬ 
μίζονται, κατόπιν αίτησης του οφειλέτη, εφόσον έχουν 
καταστεί ληξιπρόθεσμες έως και την 1η Μαρτίου 2015 
και έχουν καταχωρισθεί στα Βιβλία Εισπρακτέων Εσό¬ 
δων της Φορολογικής Διοίκησης μέχρι την ημερομηνία 
αίτησης για υπαγωγή σε ρύθμιση, με απαλλαγή κατά πο¬ 
σοστό από πρόσθετους φόρους ή τέλη του Ν. 2523/1997, 
πρόστιμα εκπρόθεσμης υποβολής ή μη υποβολής δήλω¬ 
σης ή ανακριβούς δήλωσης του Ν. 4174/2013 (Κ.Φ.Δ.) που 
έχουν συμβεβαιωθεί με την κύρια οφειλή και από τις 
προσαυξήσεις και τους τόκους εκπρόθεσμης καταβολής 
που τις επιβαρύνουν ως ακολούθως:» 

Αρθρο Τρίτο 

Η ισχύς της παρούσας, η οποία θα κυρωθεί νομοθετι¬ 
κά κατά το άρθρο 44 παράγραφος 1 του Συντάγματος, 

αρχίζει από τη δημοσίευσή της στην Εφημερίδα της 
Κυβερνήσεως. 

Αθήνα, 27 Μαρτίου 2015 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 
Ο ΠΡΩΘΥΠΟΥΡΓΟΣ 
ΑΛΕΞΙΟΣ Π. ΤΣΙΠΡΑΣ 

ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

Ιωάννης Δραγασάκης, Νικόλαος Βούτσης, Γεώργιος 
Σταθάκης, Παναγιώτης Κομμένος, Παναγιώτης Λαφαζά- 
νης, Νικόλαος Παρασκευόπουλος, Γιάνης Βαρουφάκης, 
Παναγιώτης Σκουρλέτης, Νικόλαος Παππάς, Αλέξαν¬ 
δρος Φλαμπουράρης, Γεώργιος Κατρούγκαλος, Ιωάννης 
Πανούσης, Αναστασία Χριστοδουλοπούλου, Θεόδωρος 
Δρίτσας,Έλενα Κουντουρά, Χρήστος Σπίρτζης, Κωνστα¬ 
ντίνος - Ηρακλής Ήσυχος, Νικόλαος Ξυδάκης, Ιωάννης 
Τσιρώνης, Ευάγγελος Αποστόλου, Νικόλαος Χουντής, 
Ευκλείδης Τσακαλώτος, Ολγα - Νάντια Βαλαβάνη, Δημή- 
τριος Μάρδας, Θεανώ Φωτίου, Ουρανία Αντωνοπούλου, 
Δημήτριος Στρατούλης» 

Άρθρο 2 

Τροποποίηση Διατάξεων Κώδικα Φορολογίας 
Εισοδήματος (Ν.4172/2013, Α'167) 

1. Στο τέλος της πρώτης παραγράφου του άρθρου 21 
του Κ.Φ.Ε. προστίθεται νέο εδάφιο ως εξής: 

«Ειδικά, για τους ασκούντες ατομική αγροτική επιχει¬ 
ρηματική δραστηριότητα, οι αγροτικές ενισχύσεις και 
επιδοτήσεις που χορηγούνται στα πλαίσια της Κοινής 
Γεωργικής Πολιτικής, περιλαμβάνονται στον προσδιορι¬ 
σμό του κέρδους από αγροτική επιχειρηματική δραστη¬ 
ριότητα μόνο κατά το μέρος των ενισχύσεων και επι¬ 
δοτήσεων που υπερβαίνει τα δώδεκα χιλιάδες (12.000) 
ευρώ, οι δε αγροτικές αποζημιώσεις στο σύνολό τους, 
δεν συνυπολογίζονται.» 

2. Στο άρθρο 26 του Κ.Φ.Ε. προστίθεται νέα παρά¬ 
γραφος 8 ως εξής: 

«8. Στις επιχειρήσεις επαγγελματιών πρακτόρων παι- 
χνιδιών πρόγνωσης της εταιρείας «Οργανισμός Προ¬ 
γνωστικών Αγώνων Ποδοσφαίρου Α.Ε.» (Ο.Π.Α.Π. Α.Ε.) 
παρέχεται η δυνατότητα έκπτωσης για τις πραγματο¬ 
ποιούμενες πωλήσεις τους, ποσοστού με κλίμακα ενά¬ 
μισι τοις εκατό (1,5%) για αξίες μέχρι 500.000 ευρώ και 
ένα τοις εκατό (1%) για αξίες από 500.001 έως 1.000.000 
ευρώ, ως ποσό πρόβλεψης επισφαλών απαιτήσεων.» 

3. Στο τέλος του άρθρου 39 του Κ.Φ.Ε. προστίθεται 
νέα παράγραφος 4 που έχει ως εξής: 

«4. Εισοδήματα από την εκμίσθωση ακίνητης περιου¬ 
σίας που θεωρούνται ότι έχουν αποκτηθεί κατά τις δια¬ 
τάξεις του παρόντος νόμου και τα οποία αποδεδειγμένα 
δεν έχουν εισπραχθεί από τον δικαιούχο, επιτρέπεται 
να μη συνυπολογίζονται στο συνολικό εισόδημά του, 
εφόσον εκχωρηθούν στο Δημόσιο χωρίς αντάλλαγμα. 
Η εκχώρηση γίνεται με δήλωση του υπόχρεου σε φόρο, 
η οποία υποβάλλεται στον αρμόδιο για την παραλαβή 
της δήλωσης φορολογίας εισοδήματος του Προϊστά¬ 
μενο της Δημόσιας Οικονομικής Υπηρεσίας πριν την 
εμπρόθεσμη υποβολή της ετήσιας δήλωσης Φορολογίας 
Εισοδήματος του φορολογικού έτους που αφορά. Το 


Δημόσιο υποκαθίσταται στα δικαιώματα του εκχωρητή. 
Με απόφαση του Γ ενικού Γ ραμματέα Δημοσίων Εσόδων 
καθορίζεται η διαδικασία, ο τύπος και το περιεχόμενο 
της δήλωσης εκχώρησης εισοδημάτων στο Δημόσιο, τα 
δικαιολογητικά που συνυποβάλλονται με αυτή, η δια¬ 
δικασία βεβαίωσης, καθώς και κάθε άλλη λεπτομέρεια 
που είναι αναγκαία για την εφαρμογή των διατάξεων 
της παραγράφου αυτής.» 

4. Στην παρ. 6 του άρθρου 67 του Κ.Φ.Ε. προστίθεται 
νέο εδάφιο ως εξής: 

«Όταν ο φόρος που οφείλεται με βάση την εμπρό¬ 
θεσμη αρχική ή τροποποιητική δήλωση καταβάλλεται 
εφάπαξ μέσα στην προθεσμία της πρώτης δόσης, πα¬ 
ρέχεται στο συνολικό ποσό του φόρου και των λοιπών 
συμβεβαιούμενων με αυτόν οφειλών έκπτωση δύο τοις 
εκατό (2%).» 

5. Στην παρ.3 του άρθρου 68 του Κ.Φ.Ε. προστίθεται 
νέο εδάφιο ως εξής: 

«Όταν ο φόρος που οφείλεται με βάση την εμπρό¬ 
θεσμη δήλωση καταβάλλεται εφάπαξ μέσα στην προ¬ 
θεσμία υποβολής της δήλωσης, παρέχεται έκπτωση 
δύο τοις εκατό (2%) στο συνολικό ποσό αυτού και των 
λοιπών συμβεβαιούμενων με αυτόν οφειλών.» 

6. Στο άρθρο 68 του Κ.Φ.Ε. προστίθεται νέα παρά¬ 
γραφος 5 ως εξής: 

«5. Οι Σύλλογοι Γονέων και Κηδεμόνων που δεν απο¬ 
κτούν έσοδα υποκείμενα σε φόρο εισοδήματος, αλλά 
αποκλειστικά και μόνο έσοδα που πραγματοποιούνται 
κατά την επιδίωξη της εκπλήρωσης του σκοπού τους, 
δεν υποχρεούνται σε υποβολή δήλωσης φορολογίας 
εισοδήματος. Τα ανωτέρω ισχύουν ανάλογα και για τις 
άτυπες ενώσεις ιδιοκτητών και ενοίκων πολυκατοικίας, 
όταν δεν αποκτούν φορολογητέο εισόδημα.» 

7. Οι διατάξεις των προηγούμενων παραγράφων ισχύ¬ 
ουν για τα εισοδήματα που αποκτώνται στα φορολογικά 
έτη που αρχίζουν από την 1η Ιανουάριου 2014 και μετά. 

8. Στο τέλος του άρθρου 72 του Κ.Φ.Ε. προστίθεται 
νέα παράγραφος ως εξής: 

«34. Ειδικά, κατά το φορολογικό έτος 2014 για όσους 
αποκτούν εισόδημα από ατομική αγροτική επιχειρημα¬ 
τική δραστηριότητα το προς βεβαίωση ποσό φόρου της 
παραγράφου 1 του άρθρου 69 περιορίζεται στο μισό.» 

Οι διατάξεις του παρόντος άρθρου ισχύουν από 
8.5.2015. 

Άρθρο 3 

Απαλλαγή από τον Ε.Ν.Φ.Ι.Α. των δικαιωμάτων στα 
ακίνητα που ανήκουν στον Ελληνικό Οργανισμό 
Τουρισμού 

Στο τέλος της περίπτωσης α' της παρ. 1 του άρθρου 
3 του Ν. 4223/2013 (Α'287), μετά τις λέξεις «του άρθρου 
2» προστίθενται οι εξής λέξεις: «, καθώς και στον Ελ¬ 
ληνικό Οργανισμό Τουρισμού (Ε.Ο.Τ.)». Η διάταξη του 
προηγουμένου εδαφίου ισχύει από 1.1.2014. 

Άρθρο 4 

Πίστωση ποσών από κατασχέσεις στα χέρια πιστω¬ 
τικών ιδρυμάτων για την κάλυψη της πρώτης δόσης 
της ρύθμισης 

1. Στο τέλος του άρθρου 13 του Ν. 4321/2015 (Α'32) 
προστίθενται νέα εδάφια ως εξής: 

«Κατ’ εξαίρεση, με την υποβολή από τον οφειλέτη 
αιτήματος περί υπαγωγής στη ρύθμιση του παρόντος 

νόμου, τα αποδιδόμενα ποσά από κατασχέσεις στα χέ¬ 
ρια Πιστωτικών Ιδρυμάτων, λαμβάνονται υπόψη και για 
την κάλυψη της πρώτης δόσης της ρύθμισης εφόσον 
εισπράττονται εντός της προθεσμίας του άρθρου 7 του 
παρόντος και δεν πιστώνονται σε άλλες οφειλές, που 
δεν έχουν ρυθμιστεί ή πιστώνονται διαφορετικά κατά 
τις κείμενες διατάξεις. Σε περίπτωση που τα κατασχε- 
μένα ποσά, μετά την πάροδο της νόμιμης προθεσμίας 
του άρθρου 30α και 32 του Ν.δ. 356/1974, δεν έχουν 
αποδοθεί, με επιμέλεια του οφειλέτη επισπεύδεται η 
απόδοση και εφαρμόζονται κατ’ αναλογία τα οριζόμενα 
στην περίπτωση του προηγούμενου εδαφίου. Τα ανω¬ 
τέρω ισχύουν και για την περίπτωση της παραγράφου 
1 του άρθρου 15 του παρόντος νόμου. Η διάταξη ισχύει 
από 22.3.2015.» 

Άρθρο 5 

1. Η παρ. 2 του άρθρου 39 του Ν. 4264/2014 αντικαθί¬ 
σταται ως ακολούθως: 

«2. Οι υφιστάμενες άδειες του άρθρου 14 εξακο¬ 
λουθούν να ισχύουν μέχρι τις 31 Οκτωβρίου 2014 και 
ανανεώνονται εφεξής, σύμφωνα με τις διατάξεις της 
παρούσας παραγράφου. Τα Περιφερειακά Συμβούλια 
των Περιφερειών Αττικής και Κεντρικής Μακεδονίας για 
τις λαϊκές αγορές που λειτουργούν στην Περιφέρεια 
Αττικής και τη Μητροπολιτική Ενότητα Θεσσαλονίκης 
και τα Δημοτικά Συμβούλια για τις λαϊκές αγορές της 
υπόλοιπης χώρας, με απόφασή τους, που εκδίδεται του¬ 
λάχιστον δύο (2) μήνες πριν από την καταληκτική ημε¬ 
ρομηνία ανανέωσης, καθορίζουν με αλφαβητική σειρά 
τα χρονικά διαστήματα για την κατάθεση των απαιτού- 
μενων δικαιολογητικών του άρθρου 14 προκειμένου για 
την ανανέωση όλων των επαγγελματικών αδειών που 
υπάγονται στην αρμοδιότητά τους. Η διαδικασία αξιολό¬ 
γησης και ελέγχου των υποβληθέντων δικαιολογητικών 
ολοκληρώνεται το αργότερο μέχρι την 30ή Ιουνίου 2015 
και ως τότε οι άδειες διατηρούνται σε ισχύ. Με απόφαση 
του Υπουργού Οικονομίας, Υποδομών, Ναυτιλίας και 
Τουρισμού, η προθεσμία του προηγούμενου εδαφίου 
μπορεί να παρατείνεται έως και τέσσερις (4) μήνες. 

Σε κάθε περίπτωση, όταν τα υποβληθέντα δικαιολο- 
γητικά δεν είναι πλήρη ή δεν αιτιολογούν την ανανέ¬ 
ωση της άδειας, η ανανέωση απορρίπτεται. Οι ως άνω 
αποφάσεις για πρόσκληση κατάθεσης δικαιολογητικών 
για ανανέωση τοιχοκολλούνται στα καταστήματα των 
ανωτέρω υπηρεσιών, αναρτώνται στην ιστοσελίδα τους 
ή δημοσιεύονται σε δύο (2) τουλάχιστον ημερήσιες εφη¬ 
μερίδες ή σε δύο (2) ημερήσιες ή εβδομαδιαίες τοπικές 
εφημερίδες, αντίστοιχα, και κοινοποιούνται με απόδειξη 
στις Ομοσπονδίες και τους Συλλόγους των επαγγελ¬ 
ματικόν πωλητών προκειμένου για την ενημέρωση των 
μελών τους. Μέχρι τη διενέργεια της κλήρωσης του 
άρθρου 5 του παρόντος, οι επαγγελματίες πωλητές για 
τους οποίους ανανεώνεται η άδειά τους, παραμένουν 
στις θέσεις που ήδη κατέχουν.» 

2. Η παρ. 2 του άρθρου 5 του Ν. 4264/2014 αντικαθί¬ 
σταται ως ακολούθως: 

«2. Οι φορείς λειτουργίας υποχρεούνται να παρέχουν 
κατά προτεραιότητα στους παραγωγούς όλης της 
χώρας θέσεις στις λαϊκές αγορές ευθύνης τους. Στις 
λαϊκές αγορές όλης της χώρας, οι παραγωγοί τοποθε¬ 
τούνται εμφανώς διακριτά από τους επαγγελματίες και 
κατά την κατανομή των θέσεων μεταξύ τους προκρίνο¬ 


νται οι παραγωγοί. Οι επαγγελματίες πωλητές, που δεν 
διαθέτουν τρόφιμα γης και θάλασσας σε οποιαδήποτε 
μορφή ή άνθη, τοποθετούνται στην αρχή ή στο τέλος 
των λαϊκών αγορών, με τρόπο που τους καθιστά απο¬ 
λύτως διακριτούς από τους υπόλοιπους. Οι πωλητές 
αλιευτικών προϊόντων τοποθετούνται χωριστά από τους 
υπόλοιπους παραγωγούς ή επαγγελματίες πωλητές και 
σε σημεία όπου υπάρχει αποχέτευση.» 

3. Η παρ. 3 του άρθρου 5 του Ν. 4264/2014 αντικαθί¬ 
σταται ως ακολούθως: 

«Τα κριτήρια για την κατανομή των θέσεων, όπως 
ιδίως η παλαιότητα κατοχής της άδειας, καθώς και 
κοινωνικά κριτήρια, και κάθε άλλο σχετικό θέμα που 
προκύπτει για την κατανομή των θέσεων, προσδιορίζο¬ 
νται με απόφαση του Υπουργού Οικονομίας, Υποδομών, 
Ναυτιλίας και Τουρισμού, η οποία θα εκδίδεται μετά από 
διαβούλευση με όλους τους εμπλεκόμενους φορείς και 
ενημέρωση της Διαρκούς Επιτροπής Παραγωγής και 
Εμπορίου της Βουλής.» 

4. Το στοιχείο βα' της παρ. 3 του άρθρου 7 του 
Ν. 4264/2014 αντικαθίσταται ως ακολούθως: 

«βα) Για τις λαϊκές αγορές Αττικής, δικαιούχοι είναι 
η Πανελλαδική Ομοσπονδία Συλλόγων Παραγωγών 
Αγροτικών Προϊόντων Λαϊκών Αγορών, η Πανελλήνια 
Ομοσπονδία Σωματείων Πωλητών Λαϊκών Αγορών και 
η Ομοσπονδία Επαγγελματιών Πωλητών και Παραγω¬ 
γών Λαϊκών Αγορών Περιφερείας Αττικής και το ποσό 
εκάστης δικαιούχου καθορίζεται σε ποσοστό 5% επί 
του ημερήσιου τέλους που καταβάλλουν τα μέλη της.» 

5. Η παρ. 7 του άρθρου 7 του Ν. 4264/2014 αντικαθί¬ 
σταται ως ακολούθως: 

«Με απόφαση των Περιφερειακών Συμβουλίων Αττι¬ 
κής και Κεντρικής Μακεδονίας αντίστοιχα, μπορεί να 
διατίθεται ποσοστό έως 25% από το ποσό του τρίτου 
εδαφίου της παραγράφου 4 που αποτελεί έσοδο των 
Περιφερειών, αποκλειστικά για την οικονομική ενίσχυση 
ανέργων, πολύτεκνων, απόρων, ατόμων με αναπηρία 
άνω του 67%, ατόμων τρίτης ηλικίας που έχουν εισο¬ 
δήματα κάτω από το όριο της φτώχειας, οικογενειών 
με ανήλικα τέκνα με ειδικές ανάγκες και γονιών που 
προστατεύουν άτομα με νοητική υστέρηση, αυτισμό, 
βαριές αναπηρίες και πολλαπλές ανάγκες εξάρτησης. 
Η οικονομική ενίσχυση αφορά αποκλειστικά στην κά¬ 
λυψη αναγκών των ανωτέρω με είδη που πωλούνται 
στις λαϊκές αγορές. Με την ίδια απόφαση καθορίζεται 
κάθε αναγκαία λεπτομέρεια για την εφαρμογή της πα¬ 
ραγράφου αυτής.» 

6. Το δεύτερο εδάφιο της παρ. 1 του άρθρου 85 του 
Ν. 4314/2014 αντικαθίσταται ως ακολούθως: 

«Κάθε επιτροπή αποτελείται από τον Περιφερειάρ¬ 
χη ή τον οριζόμενο από αυτόν Αντιπεριφερειάρχη ή 
εντεταλμένο Περιφερειακό Σύμβουλο ως πρόεδρο, επτά 
(7) μέλη των αντίστοιχων Περιφερειακών Συμβουλίων, 
δύο (2) εκ των οποίων εκλέγονται από το σύνολο της 
μειοψηφίας και τρεις (3) εκπροσώπους των πωλητών 
λαϊκών αγορών, οι οποίοι υποδεικνύονται από τους 
αντίστοιχους φορείς, κατόπιν σχετικής πρόσκλησης 
του Περιφερειάρχη, ως εξής: α) προκειμένου για την 
Περιφέρεια Αττικής: ένας (1) εκπρόσωπος της Πανελλή¬ 
νιας Ομοσπονδίας Σωματείων Επαγγελματιών Πωλητών 
Λαϊκών Αγορών, ένας (1) εκπρόσωπος της Πανελλαδικής 
Ομοσπονδίας Συλλόγων Παραγωγών Αγροτικών Προϊό¬ 
ντων Πωλητών Λαϊκών Αγορών και ένας (1) εκπρόσωπος 

της Ομοσπονδίας Επαγγελματιών Πολιτών και Παρα¬ 
γωγών Λαϊκών Αγορών Περιφέρειας Αττικής που ασκεί 
την επαγγελματική του δραστηριότητα στην Περιφέρεια 
Αττικής και β) προκειμένου για την Περιφέρεια Κεντρι¬ 
κής Μακεδονίας ένας (1) εκπρόσωπος της Ομοσπονδίας 
Συλλόγων Παραγωγών Λαϊκών Αγορών Κεντρικής και 
Δυτικής Μακεδονίας-Θεσσαλίας-Θράκης, ένας (1) εκπρό¬ 
σωπος της Ομοσπονδίας Σωματείων Επαγγελματιών 
Παραγωγών Λαϊκών Αγορών Θεσσαλίας - Μακεδονίας 
- Θράκης και ένας (1) εκπρόσωπος των Παραγωγών 
Αγροτικών Προϊόντων Πωλητών Λαϊκών Αγορών που 
ασκεί την επαγγελματική του δραστηριότητα στη Μη- 
τροπολιτική Ενότητα Θεσσαλονίκης και προτείνεται 
από τον αντιπροσωπευτικότερο σύλλογο παραγωγών 
εντός του ανωτέρω διοικητικού ορίου.» 

7. Η παρ. 2 του άρθρου 85 του Ν. 4314/2014 (Α' 265) 
αντικαθίσταται ως ακολούθως: 

«Οι επιτροπές της προηγούμενης παραγράφου απο¬ 
φασίζουν για την έκδοση όλων των ατομικών διοικητι¬ 
κών πράξεων που αφορούν στη λειτουργία των λαϊκών 
αγορών αρμοδιότητάς τους, όπως ιδίως για: την τοπο¬ 
θέτηση παραγωγών και επαγγελματιών πωλητών σε 
λαϊκές αγορές της Περιφέρειας Αττικής και Μητροπο- 
λιτικής Περιφέρειας Θεσσαλονίκης, την αλλαγή λαϊκής 
αγοράς, την έκδοση αδειών παραγωγού ή επαγγελματία 
πωλητή για λαϊκές αγορές προϊόντων βιολογικής γε¬ 
ωργίας, την έκδοση απόφασης κύρωσης για τις λοιπές 
παραβάσεις που αναφέρονται στην παρ. 5 του άρθρου 
32 του Ν. 4264/2014. 

Κατ’ εξαίρεση, οι παρακάτω ατομικές διοικητικές πρά¬ 
ξεις εκδίδονται από τον προϊστάμενο ή τον νόμιμο ανα¬ 
πληρωτή προϊστάμενο της Διεύθυνσης Λαϊκών Αγορών 
των Περιφερειών Αττικής και Κεντρικής Μακεδονίας 
αντίστοιχα: 

α. Η πρόσληψη υπαλλήλου από παραγωγό ή επαγ- 
γελματία πωλητή. 

β. Η διαγραφή υπαλλήλου από παραγωγό ή επαγγελ- 
ματία πωλητή. 

γ. Η θεώρηση της άδειας πωλητών λαϊκών αγορών 
(επαγγελματιών πωλητών- παραγωγών). 

δ. Η προσωρινή αναπλήρωση παραγωγού ή επαγγελ- 
ματία πωλητή για λόγους υγείας και μέχρι ένα (1) μήνα. 

ε. Η διαγραφή ημερών προσέλευσης παραγωγού ή 
επαγγελματία πωλητή σε λαϊκές αγορές αρμοδιότητας 
των Διευθύνσεων Λαϊκών Αγορών Αττικής και Κεντρικής 
Μακεδονίας. 

στ. Η αναστολή ισχύος αδειών επαγγελματιών πω¬ 
λητών λαϊκών αγορών λόγω μη καταβολής ημερήσιου 
τέλους για χρονικό διάστημα πέραν των δύο (2) μη¬ 
νών, καθώς και η έκδοση απόφασης άρσης αναστολής 
αδείας σε περίπτωση μεταγενέστερης εξόφλησης των 
οφειλών.» 

8. Η παρ. 4 του άρθρου 14 του Ν. 4264/2014 αντικαθί¬ 
σταται ως ακολούθως: 

«4. Δεν δικαιούται νέας άδειας ο επαγγελματίας πω- 
λητής ο οποίος μεταβιβάζει την άδειά του, καθώς και 
ο επαγγελματίας πωλητής που συνταξιοδοτείται λόγω 
γήρατος ή αναπηρίας. Εξαιρούνται οι επαγγελματίες 
πωλητές της περίπτωσης α' της παραγράφου 2 του 
παρόντος άρθρου, ως και όσοι κατέχουν άδεια κατά 
τη διάταξη της περίπτωσης α' της παραγράφου 1 του 
άρθρου 22 του παρόντος νόμου, που είχαν ήδη συντα- 
ξιοδοτηθεί λόγω αναπηρίας ή τυφλότητας ενώ κατεί¬ 


χαν άδεια επαγγελματία πωλητή, κατά την έκδοση του 
παρόντος νόμου. Οι άδειες του προηγούμενου εδαφίου 
διατηρούνται σε ισχύ. 

Επαγγελματίας πωλητής, ο οποίος με αίτησή του 
παραιτείται της άδειός του, διαγράφεται οριστικά, με 
απόφαση του Περιφερειακού Συμβουλίου της Περιφέ¬ 
ρειας Αττικής ή Κεντρικής Μακεδονίας για τις λαϊκές 
αγορές που υπάγονται στην αρμοδιότητά τους ή των 
οικείων δημοτικών συμβουλίων, για τις λαϊκές αγορές 
των λοιπών περιφερειακών ενοτήτων της χώρας, και 
δεν δικαιούται νέα άδεια.» 

9. Στο εδάφιο β' της παρ. 2 του άρθρου 6 του Ν. 4242/ 
2014 (Α'50), το οποίο προστέθηκε στο τέλος της περί¬ 
πτωσης δ' της παρ. 7 του άρθρου 8 του Ν. 3908/2011 
(Α'8), και το οποίο τροποποιήθηκε με την παρ. Ια του 
άρθρου 37 του Ν. 4301/2014 (Α'223), η φράση «εφόσον 
έως τις 31.3.2015» αντικαθίσταται από τη φράση «έως 
τις 30.9.2015». 

10. Στην περίπτωση ε' της παρ. 2 του άρθρου 1 του 
π.δ. 35/2011 (Α'88), όπως τροποποιήθηκε με την παρ. 1 
του άρθρου 2 του Π.δ. 158/2013 (Α'250), η φράση «επι- 
στρέφεται στο Δημόσιο» αντικαθίσταται από τη φράση 
«επιστρέφεται ατόκως στο Δημόσιο». 

11. Ο τίτλος του άρθρου 9 του Ν. 4314/2014 (Α'265) 
αλλάζει από «Κατανομή αρμοδιοτήτων των Διαχειριστι¬ 
κών Αρχών» σε «Κατανομή αρμοδιοτήτων των Αρχών 
διαχείρισης και ελέγχου». 

Το άρθρο 9 του Ν. 4314/2014 τροποποιείται ως εξής: 

α) Το κείμενο του άρθρου αυτού αριθμείται ως πα¬ 
ράγραφος 1 και προστίθενται παράγραφοι 2, 3 και 4 
ως εξής: 

«2. Στις αρμοδιότητες των προϊσταμένων των λοιπών 
Ειδικών Υπηρεσιών του άρθρου 4 περιλαμβάνονται οι 
αρμοδιότητες που αναφέρονται στις ανωτέρω παρα¬ 
γράφους ΙΒΙβ, ΙΒΙγ, ΙΒΙδ, ΙΒΙε και 1Β2. 

3. Οι αρμοδιότητες που αναφέρονται στην παρά¬ 
γραφο 1Β ασκούνται και για τα Επιχειρησιακά Προ¬ 
γράμματα της περιόδου 2007-2013. Ειδικότερα, για τα 
Επιχειρησιακά Προγράμματα της περιόδου 2007-2013 
οι αρμοδιότητες που αναφέρονται στην παράγραφο 1Β 
ασκούνται από τους αρμόδιους Υποδιευθυντές. 

4. Με αποφάσεις του, που δημοσιεύονται στην Εφη¬ 
μερίδα της Κυβερνήσεως, ο προϊστάμενος της Ειδικής 
Υπηρεσίας μπορεί να μεταβιβάζει στους προϊσταμένους 
των οργανικών μονάδων της Υπηρεσίας τις αναγκαίες 
αρμοδιότητες, για όσες εκ του παρόντος άρθρου έχει 
την αρμοδιότητα, προκειμένου αυτοί να ανταποκριθούν 
στους στόχους που τους τίθενται, όπως και να ανακαλεί 
τη μεταβίβαση αυτή των αρμοδιοτήτων, ανεξάρτητα αν 
έλαβε χώρα πριν ή μετά την ανάθεση των καθηκόντων 
του.» 

12. α) Η παρ. 1 του άρθρου 39 του Ν. 4314/2014 αντι¬ 
καθίσταται ως εξής: 

«1. Σε κάθε Ειδική Υπηρεσία Διαχείρισης, στις Επιτε¬ 
λικές Δομές, στην Αρχή Πιστοποίησης και στις Ειδικές 
Υπηρεσίες της Εθνικής Αρχής Συντονισμού (ΕΑΣ), συνι- 
στάται μία θέση προϊσταμένου επιπέδου Διεύθυνσης και 
θέσεις προϊσταμένων μονάδων επιπέδου Τμήματος. Ει¬ 
δικότερα, στις Ειδικές Υπηρεσίες που συστήθηκαν βάσει 
των παραγράφων 3 και 4 του άρθρου 5 συνιστώνται και 
θέσεις προϊσταμένων τομέων, επιπέδου υποδιεύθυνσης. 
Επίσης, στην ΕΑΣ συνιστάται μία θέση προϊσταμένου 
επιπέδου Γ ενικής Διεύθυνσης.» 

β) Η παρ. 6 του άρθρου 39 του Ν. 4314/2014 αντικαθί¬ 
σταται ως εξής: 

«6. Ο προϊστάμενος της Ειδικής Υπηρεσίας όταν απου¬ 
σιάζει ή κωλύεται αναπληρώνεται από τον Υποδιευθυ¬ 
ντή και εφόσον ο τελευταίος δεν υφίσταται, από τον 
αρχαιότερο προϊστάμενο μονάδας.» 

13. Στην παρ. 7 του άρθρου 59 του Ν. 4314/2014 προ¬ 
στίθεται νέο εδάφιο ως εξής: 

«Ειδικότερα, οι θέσεις προϊσταμένων τομέων επιπέδου 
υποδιεύθυνσης των Ειδικών Υπηρεσιών που συστήθηκαν 
με τις παραγράφους 3 και 4 του άρθρου 5 του παρόντος 
και έως την έκδοση της Απόφασης της παραγράφου 
2 του άρθρου 39, λογίζονται ως θέσεις προϊσταμένων 
Ειδικών Υπηρεσιών, αναφορικά με τον καθορισμό τυπι¬ 
κών, ουσιαστικών και πρόσθετων προσόντων.» 

14. Ρυθμίσεις σχετικές με τον Χρηματοδοτικό Μηχα¬ 
νισμό Ευρωπαϊκού Οικονομικού Χώρου (ΕΟΧ). 

Έργα του Χρηματοδοτικού Μηχανισμού του Ευρω¬ 
παϊκού Οικονομικού Χώρου της περιόδου 2004-2009, 
τα οποία έχουν ολοκληρωθεί εντός της επιλέξιμης 
περιόδου αλλά δεν έχουν αποπληρωθεί, δύνανται να 
ενταχθούν στο Πρόγραμμα Δημοσίων Επενδύσεων με 
έγγραφη σύμφωνη γνώμη του Αυτοτελούς Τμήματος 
ΕΟΧ, με δυνατότητα αποπληρωμής μέχρι το τέλος του 
έτους 2016. 

Άρθρο 6 

Παράταση προθεσμίας υποβολής δήλωσής 
στοιχείων ακινήτων 

Στο τέλος της περίπτωσης β' της παρ. 3 του άρθρου 
23 του Ν. 3427/2005 (Α'312), όπως ισχύει, προστίθεται 
περίπτωση γ' ως εξής: 

«γ. Ειδικά, η δήλωση για κάθε σύσταση, απόκτηση και 
κάθε άλλη μεταβολή στοιχείων ακινήτων που έλαβε 
χώρα από την 1η Ιανουάριου 2014 μέχρι και την 31η 
Δεκεμβρίου 2014, υποβάλλεται μέχρι και την 30ή Ιουνίου 


2015. Στην ίδια προθεσμία υποβάλλεται η δήλωση για 
κάθε σύσταση, απόκτηση και κάθε άλλη μεταβολή στοι¬ 
χείων ακινήτων που έλαβε χώρα από την 1η Ιανουάριου 
2015 μέχρι και την 31η Μάίου 2015. 

Νομικά πρόσωπα που έχουν δηλώσει τα στοιχεία των 
ακινήτων τους, της 1ης Ιανουάριου 2011, με την υποβολή 
ηλεκτρονικού αρχείου υπολογιστικών φύλλων εφαρμο¬ 
γών γραφείου, υποβάλλουν εμπρόθεσμα τις μεταβολές 
της περιουσιακής τους κατάστασης της 1ης Ιανουάριου 
των ετών 2011, 2012, 2013 και 2014, εφόσον η υποβολή 
γίνει το αργότερο εντός προθεσμίας σαράντα πέντε (45) 
ημερών από την ανάρτηση από τη Φορολογική Διοίκηση 
της προσωρινής περιουσιακής τους εικόνας, βάσει των 
ανωτέρω προβληθέντων ηλεκτρονικών αρχείων, και σε 
κάθε περίπτωση όχι αργότερα από την 30ή Ιουνίου 2015, 
ανεξάρτητα από την ανάρτηση.» 

Άρθρο 7 

Αναλογική καταβολή τελών κυκλοφορίας σε περί¬ 
πτωση άρσης ακινησίας αυτοκινήτων οχημάτων, 
εντός του έτους 2015 

Το προτελευταίο εδάφιο της παρ. 1 του άρθρου 36 του 
Ν. 2093/1992 (Α'181), όπως ισχύει, αντικαθίσταται ως εξής: 

«Εξαιρετικά, σε περίπτωση άρσης ακινησίας οχήμα¬ 
τος, αυτοκινήτου ή μοτοσυκλέτας ιδιωτικής χρήσης, του 
πρώτου εδαφίου της παρούσας εντός του έτους 2015, τα 
τέλη κυκλοφορίας του έτους αυτού καταβάλλονται πριν 
την άρση ακινησίας αναλογικά, για τους υπόλοιπους 
μήνες μέχρι το τέλος του έτους, συμπεριλαμβανομένου 
του μήνα της άρσης της ακινησίας.» 

Άρθρο 8 

Μη βεβαιωμένες φορολογικές και μη οφειλές 
που υπάγονται στη ρύθμιση 

Στην περίπτωση 2 του άρθρου 4 του Ν. 4321/2015 (Α'32) 
η λέξη «φορολογικών» διαγράφεται. 

Άρθρο 9 

Η ισχύς του νόμου αυτού αρχίζει από τη δημοσίευσή του στην Εφημερίδα 
της Κυβερνήσεως. 


Παραγγέλλομε τη δημοσίευση του παρόντος στην Εφημερίδα της Κυβερνή¬ 
σεως και την εκτέλεσή του ως νόμου του Κράτους. 

Αθήνα, 14 Μα'ίου 2015 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ ΚΑΙ 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

ΝΙΚΟΛΑΟΣ ΒΟΥΤΣΗΣ 

ΑΝΑΠΛΗΡΩΤΡΙΑ ΥΠΟΥΡΓΟΣ ΟΙΚΟΝΟΜΙΑΣ, 
ΥΠΟΔΟΜΩΝ, ΝΑΥΤΙΛΙΑΣ ΚΑΙ ΤΟΥΡΙΣΜΟΥ 

ΕΛΕΝΑ ΚΟΥΝΤΟΥΡΑ 

ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ, 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΝΑΣΤΑΣΙΟΣ ΚΟΥΡΑΚΗΣ 

ΟΙΚΟΝΟΜΙΚΩΝ 

ΓΙΑΝΗΣ ΒΑΡΟΥΦΑΚΗΣ 


ΟΙΚΟΝΟΜΙΑΣ, ΥΠΟΔΟΜΩΝ, 
ΝΑΥΤΙΛΙΑΣ ΚΑΙ ΤΟΥΡΙΣΜΟΥ κ,α.α. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 

ΙΩΑΝΝΗΣ ΔΡΑΓΑΣΑΚΗΣ 

ΠΟΛΙΤΙΣΜΟΥ, ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΑΡΙΣΤΕΙΔΗΣ ΜΠΑΛΤΑΣ 

ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 
ΠΕΡΙΒΑΛΟΝΤΟΣ ΚΑΙ ΕΝΕΡΓΕΙΑΣ 

ΠΑΝΑΓΙΩΤΗΣ ΛΑΦΑΖΑΝΗΣ 

ΑΝΑΠΛΗΡΩΤΡΙΑ ΥΠΟΥΡΓΟΣ ΟΙΚΟΝΟΜΙΚΩΝ 

ΟΛΓΑ - ΝΑΝΤΙΑ ΒΑΛΑΒΑΝΗ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 14 Μα'ίου 2015 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οοΙ-γογπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.β Ι. 9 Ο 


Ηλεκτρονική Διεύθυνση: Ιι((ρ://νννννν. 6 ΐ. 9 Γ - β-ππβΜ: ννθόιτΐ3ε1θΐ·.θΙ@β1.9ΐ' 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































